 Dino Melaye: Mò ń bọ wá yojú sí yin lágọọ ọlọpàá Dino Melaye sọ èyí di mímọ lọnìí ọjọ satide pé bí àwọn ọlọpàá ṣe yabo ilé oun kò ní ìtumọ rárá. Lọjọ jimọ ní àwọn ọlọpàá bí ogun yabo ilé Dino Melaye láti mu. Mí ò mọ ǹkan ti wọn ń lépa mi fun. mí kìí ṣe ọdàran. E ò lè pami lẹnu mọ. Ẹ ò lé fi tipa gbárùkù tí ẹni ti mí o nífẹẹ si ni dandan àwọn ǹkan ti dino sọ rèé lóri ẹrọ ibanisọrọ Dandan ní kí a mú Dino sí àhámọ wa-Ọlọpàá Ilé iṣẹ ọlọpàá ti jáde pé àwọn ò ní kúrò nílé Sẹnatọ Dino Melaye títí yóò fi fojú hàn fún àwọn láti mú. Wọn ní Dino lọwọ sí àwọn tó pa ọlọpàá kan. Agbẹnusọ àjọ ọlọpàá Jimoh Moshood nínú àtẹjáde kan tó fọwọ sí sàlàyé pé àwọn ti kọwé sí àkọwé ilé ìgbìmọ aṣòfin pé kí Dino Melaye fójú kàn ilé iṣẹ ọlọpàá tó wà ní ìpínlẹ Kogi láti sọ tẹnu rẹ sùgbọn ó fààké kọrí kò yojú. Àtẹjáde ọhún fí kún pé sẹnátọ Dino Melaye àti àwọn ìsògbè rẹ jọ fí ọwasowọpọ láti yìnbọn pa Sajẹnti Danjuma Saliu tó wà lẹnu iṣẹ rẹ ní ìpínlẹ Kogi nínú oṣù keje ọdún 2018. Nínú ọsẹ yìí ní Dino Melaye ké gbànjarè pé ọgá àgbà ọlọpàá fẹ mú òun láti gún òun lábẹrẹ ikú Ilé iṣẹ ọlọpàá wá ni ǹkan tí àwọn sọ fún Dino Melaye lásìkò náà ní pé tó bá mọ pe òun ti ṣẹ sófin kò wá jẹwọ Sẹnatọ Dino Melaye tí fẹsì sí àtẹjáde àjọ ọlọpàá, ó no òun kìí ṣe ọdaràn nítori náà láìpẹ òun yóò yọju sí àgọ ọlọpàá. : Dino Melaye: Mò ń bọ wá yojú sí yin lágọọ ọlọpàá 